José María Balcázar

José María BALCÁZAR Zelada (naskiĝis la 17-an de januaro 1943 en Nánchoc, regiono Cajamarca) estas perua advokato kaj politikisto. Li estas Prezidanto de Peruo ekde la 18-a de februaro 2026.

 Kariero 
Balcázar studis juron ĉe la Nacia Universitato de Trujillo, diplomiĝante en 1972. Li doktoriĝis pri juro kaj politika scienco ĉe la Universitato Nacia Pedro Ruiz Gallo en 2005. Li estis membro de la Supera Kortumo de la Regiono Lambayeque. Li ankaŭ funkciis kiel provizora membro de la Supera Kortumo de Peruo, kie li estis juĝisto de la Civila Ĉambro.

En la parlamentaj elektoj de 2021, Balcázar estis elektita al la Kongreso por la partio Perú Libre ("Libera Peruo"). En 2022, li forlasis Perú Libre kaj fondis ĝian disiĝintan grupon, Perú Bicentenario ("Ducentjariĝo de Peruo"). Post la dissolvo de ĝia parlamenta grupo, li realiĝis al la parlamenta grupo Perú Libre en 2024, sen reiĝi partiano. Li ne kandidatiĝis por reelekto en la parlamentaj elektoj de 2026. 

La 18-an de februaro 2026, la tagon post la detronigo de prezidanto José Jerí, Balcázar estis elektita prezidanto de la Kongreso kaj tiel ankaŭ provizora prezidanto de Peruo. Lia oficperiodo daŭris ĝis la 28-a de julio 2026.

 Referencoj 

 Eksteraj ligiloj 

Kategorio:Prezidantoj de Peruo
Kategorio:Peruaj politikistoj
Kategorio:Nuntempaj ŝtatestroj